tartuNLP/wikipedia-smugri-20251201 huggingface dataset:
Los Angelese rahvusvaheline lennujaam

Los Angelese rahvusvaheline lennujaam (IATA: LAX, ICAO: KLAX, FAA LID: LAX) on peamine Los Angelese linna teenindav rahvusvaheline lennujaam. See on suurim lennujaam nii Los Angeleses kui ka California osariigis, liikluse hulgalt teine lennujaam Ameerika Ühendriikides ja üks suurimaid rahvusvahelisi lennujaamu Ameerika Ühendriikides ja maailmas. 
Los Angelese lennujaama läbib rohkem reisilennuliine kui mis tahes muu riigi lennujaama ning see on ainus lennujaam, mis on kodulennujaamaks kõigile kolmele Ameerika Ühendriikide vanimale tegutsevale lennufirmale (American Airlines, Delta Air Lines ja United Airlines). Lennujaam on ka Alaska Airlinesi kodulennujaam ja lennujaam on ka Allegiant Airi, Air New Zealandi, Qantase, Southwest Airlinesi ja Volarise fookuslennujaam. Kuigi LAX on kõige aktiivsem lennujaam Los Angeleses, teenindavad ka Hollywood Burbanki lennujaam, John Wayne’i lennujaam, Long Beachi lennujaam ja Ontario rahvusvaheline lennujaam ka Los Angelese regiooni.
Terminalid.
Los Angelese rahvusvahelisel lennujaamal on üheksa reisijateterminali, kus on kokku 128 väravat, mis moodustavad terminalideskeemi vaadates U-tähekujulise või hobuserauakujulise kujutise.
Lennufirmad asuvad järgmistes terminalides:
Tarmet

Tarmet on eesti perekonnanimi.
Nimede eestistamisel määrati Tarmet uueks perekonnanimeks isikutele, kelle perekonnanimi oli Trubak ja Trubok. Artur Tarmeti palvel kanti Tarmet perekonnanimede kaitseregistrisse nr. 160 all (Siseministeeriumi teadaanne 7. oktoobrist 1935).
2017. aasta 1. jaanuari seisuga on perekonnanimi Tarmet Eestis 6 mehel ja 9 naisel.
Hakol Over Habibi

Hakol Over Habibi (הכל עובר חביבי) on Iisraeli ansambel.
1981. aasta Eurovisiooni lauluvõistlusel esindas ta Iisraeli lauluga "Halayla".
Soome lennujaamade ja lennuväljade loend

"Siin loetletakse Soomes asuvaid lennujaamu ja lennuväljasid."
Avi Toledano

Avi Toledano (אבי טולדנו‎‎‎; sündinud 4. aprillil 1948) on Iisraeli laulja.
1982. aasta Eurovisiooni lauluvõistlusel esindas ta Iisraeli lauluga "Hora".
Tarmo (perekonnanimi)

Tarmo on eesti perekonnanimi.
Nimede eestistamisel määrati Tarmo uueks perekonnanimeks isikutele, kelle perekonnanimi oli Klein. Ruut Tarmo palvel kanti Tarmo perekonnanimede kaitseregistrisse nr. 89 all (Siseministeeriumi teadaanne 9. maist 1935).
2017. aasta 1. jaanuari seisuga on perekonnanimi Tarmo Eestis 5 mehel ja 7 naisel.
Ofra Haza

Ofra Haza (עפרה חזה) (4. aprill 1948 Tel Aviv – 23. veebruar 2000) oli Iisraeli laulja ja näitleja. 
Tema vanemad oli Jeemenist Iisraeli emigreerunud juudid. 
Haza saavutas oma sünnimaal Iisraelis ja seda ümbritsevates riikides suure populaarsuse. Temalt on ilmunud üle 20 stuudioalbumi ja arvukalt kogumikke ning teda nimetati "Lähis-Ida Madonnaks". Ta oli nomineeritud ka Grammy auhinnale. 1983. aasta Eurovisiooni lauluvõistlusel esindas ta Iisraeli lauluga "Khay" ning saavutas teise koha. 
Ofra Haza suri AIDS-i tüsistusena põetud kopsupõletikku. Ta on maetud kodulinna Tel Avivi lähistele. HI-viiruse võis ta ajakirjanduse spekulatsioonide kohaselt saada oma abikaasalt Doron Ashkenazilt, kes suri 2001. aastal narkootikumide üledoosi tagajärjel.
Leedu lennujaamade ja lennuväljade loend

"Siin loetletakse Leedus asuvaid lennujaamu ja lennuväljasid."
Moti Giladi

Mordechai "Moti" Giladi (מוטי גלעדי; sündinud 18. detsembril 1946) on Iisraeli laulja.
1986. aasta Eurovisiooni lauluvõistlusel esindas ta koos Sarai Tzurieliga Iisraeli lauluga "Yavo Yom".
Tarvel

Tarvel on eesti perekonnanimi.
Nimede eestistamisel määrati Tarvel uueks perekonnanimeks isikutele, kelle perekonnanimi oli Dreiberg, Treiberg ja Treiberk. Peeter Tarveli palvel kanti Tarvel perekonnanimede kaitseregistrisse nr. 163 all (Siseministeeriumi teadaanne 7. oktoobrist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Sarai Tzuriel

Sarai Tzuriel (שרי צוריאל; sündinud 24. detsembril 1952) on Iisraeli laulja ja näitleja.
1986. aasta Eurovisiooni lauluvõistlusel esindas ta koos Moti Giladiga Iisraeli lauluga "Yavo Yom".
Musau

Musau on vald ("Gemeinde") Austrias Tirooli liidumaal Reutte ringkonnas. Vald asub 821 m kõrgusel merepinnast. Valla pindala on 20,7 km², 1. jaanuaril 2016 elas seal 390 inimest.
Musau asub Reuttest põhjas basseinis, kus Lech laieneb väikeseks järveks.
Lazy Bums

Lazy Bums (הבטלנים) on Iisraeli ansambel.
1987. aasta Eurovisiooni lauluvõistlusel esindas ta Iisraeli lauluga "Shir habatlanim".
Namlos

Namlos on vald ("Gemeinde") Austrias Tirooli liidumaal Reutte ringkonnas. Vald asub 1264 m kõrgusel merepinnast. Valla pindala on 28,76 km², 1. jaanuaril 2016 elas seal 76 inimest.
Namlos asub Lechi kõrvalorus.
Anthony Eden

Robert Anthony Eden, esimene Avoni krahv (12. juuni 1897 – 14. jaanuar 1977) oli Suurbritannia Konservatiivse Partei poliitik; Suurbritannia peaminister (1955–1957) ja välisminister (1935–1938, 1940–1945 ja 1951–1955).
Zīle

Zīle on küla ("mazciems") Põhja-Lätis Valka piirkonna Valka vallas. Küla asub merepinnast 55 meetri kõrgusel Koiva jõe ääres, Riiast 167, piirkonna keskusest Valkast 9 ja piirkonna keskusest Lugažist 12 kilomeetri kaugusel.
Juunis 1969 toimusid seal "Viimse reliikvia" filmivõtted. Režissöör Grigori Kromanovi juhatusel ehitati üles Risbieterite suvemõis, kus lavastati pulmastseen. Tänapäeval asub seal Zīle metskond. Külas on Zīle bussipeatus. 
Küla asub Ziemeļgauja kaitstaval maastikul.
Jardena Arasi

Jardena Arasi (ירדנה ארזי; sünninimi Yardena Finebaum; sündinud 25. septembril 1951) on Iisraeli laulja.
1988. aasta Eurovisiooni lauluvõistlusel esindas ta Iisraeli lauluga "Ben Adam", mis kogus 85 punkti ja saavutas 7. koha.
Gili &amp; Galit

Gili &amp; Galit (גילי וגלית) on Iisraeli ansambel.
1989. aasta Eurovisiooni lauluvõistlusel esindas ta Iisraeli lauluga "Derech Ha'melech".
Zile

Zile on linn Türgis Tokati provintsis, Zile ringkonna keskus.
Nesselwängle

Nesselwängle on vald ("Gemeinde") Austrias Tirooli liidumaal Reutte ringkonnas. Vald asub 1136 m kõrgusel merepinnast. Valla pindala on 23,02 km², 1. jaanuaril 2016 elas seal 456 inimest.
Nesselwängle asub Tannheimi orusuus.
Duo Datz

Duo Datz (אורנה ומשה דץ) on Iisraeli ansambel.
1992. aasta Eurovisiooni lauluvõistlusel esindas ta Iisraeli lauluga "Kan".
Pfafflar

Pfafflar on vald ("Gemeinde") Austrias Tirooli liidumaal Reutte ringkonnas. Vald asub 1314 m kõrgusel merepinnast. Valla pindala on 33,63 km², 1. jaanuaril 2016 elas seal 102 inimest.
Pfaffler asub Lechi kõrvalorus. Maantee viib Pfafflerist üle Hahntennjochi Imsti Inni ülemises orus.
Pflach

Pflach on vald ("Gemeinde") Austrias Tirooli liidumaal Reutte ringkonnas. Vald asub 840 m kõrgusel merepinnast. Valla pindala on 13,84 km², 1. jaanuaril 2016 elas seal 1355 inimest. See asub 3 km Reutte kesklinnast põhjas ja 2,5 km Saksamaa piirist lõunas.
Pinswang

Pinswang on vald ("Gemeinde") Austrias Tirooli liidumaal Reutte ringkonnas. Vald asub 824 m kõrgusel merepinnast. Valla pindala on 9,47 km², 1. jaanuaril 2016 elas seal 415 inimest. See asub piiril Baieri Allgäu piirkonnaga Saksamaal.
Shuji Nakamura

Shuji Nakamura (jaapani keeles 中村 修二 "Nakamura Shūji"; sündinud 22. mail 1954) on jaapani päritolu Ameerika Ühendriikide elektroonikainsener ja leiutaja, kes on töötanud peamiselt pooljuhttehnoloogia valdkonnas. Teda peetakse sinise LED-i leiutajaks.
2014. aastal anti talle, Isamu Akasakile ja Hiroshi Amanole Nobeli füüsikaauhind.
Dafna Dekel

Dafna Dekel (דפנה דקל‎; sündinud 7. mail 1966) on Iisraeli laulja.
1992. aasta Eurovisiooni lauluvõistlusel esindas ta Iisraeli lauluga "Ze Rak Sport".
Lahakat Shiru

Lahakat Shiru oli Iisraeli ansambel, mis loodi Eurovisioonil osalemiseks. Ansamblisse kuulusid Sarah´le Sharon, Varda Zamir, Rachel Haim, Julia Proiter, Guy Bracha ja Benny Nadler.
1993. aasta Eurovisiooni lauluvõistlusel esindas ta Iisraeli lauluga "Shiru".
Joseph Hooton Taylor Jr.

Joseph Hooton Taylor Jr. (sündinud 29. märtsil 1941 Philadelphias) on Ameerika Ühendriikide astrofüüsik.
1993. aastal anti talle ja Russell Alan Hulse'ile Nobeli füüsikaauhind uut tüüpi pulsari avastamise eest.
Liora Simon

Liora Simon (ליאורה פדלון‎; esinejanimega Liora(ליאורה)) on Iisraeli laulja.
1995. aasta Eurovisiooni lauluvõistlusel esindas ta Iisraeli lauluga "Amen".
Eden (ansambel)

Eden (עדן) on Iisraeli ansambel.
1999. aasta Eurovisiooni lauluvõistlusel esindas ta Iisraeli lauluga "Yom huledet".
Dubrovniki lennujaam

Dubrovniki lennujaam (IATA: DBV, ICAO: LDDU), mida nimetatakse ka Čilipi lennujaam (horvaadi hääldus: [tʃǐlipi]), on rahvusvaheline lennujaam Horvaatias Dubrovnikis. 
Lennujaam asub umbes 15,5 km kaugusel Dubrovniki kesklinnast, Čilipi lähedal. Sellel on ka riigi pikim rada, mis võimaldab maanduda ja õhku tõusta raskeitel pikamaa-õhusõidukitel.
Austria lennujaamade ja lennuväljade loend

"Siin loetletakse Austrias asuvaid lennujaamu ja lennuvälju."
Ping Pong (ansambel)

Ping Pong (פינג פונג) on Iisraeli ansambel.
2000. aasta Eurovisiooni lauluvõistlusel esindas ta Iisraeli lauluga "Sameach".
Tal Sondak

Tal Sondak (טל סונדק‎; sündinud 23. juulil 1976) on Iisraeli laulja.
2001. aasta Eurovisiooni lauluvõistlusel esindas ta Iisraeli lauluga "En Davar".
Harold Macmillan

Maurice Harold Macmillan, 1. Stocktoni krahv (10. veebruar 1894 London – 29. detsember 1986 Chelwood Gate, Ida-Sussex) oli Suurbritannia Konservatiivse Partei poliitik ja Suurbritannia peaminister aastatel 1957–1963. 
Muu hulgas oli ta 10. jaanuarist 1957 kuni 18. oktoobrini 1963 Konservatiivse Partei juht, 20. detsembrist 1955 kuni 13. jaanuarini 1957 varakantsler ja 7. aprillist 1955 kuni 20. detsembrini 1955 Suurbritannia välisminister.
Esimeses maailmasõjas teenis Macmillan Grenadier Guardsi väeosas ja sai kolm korda vigastada, kõige raskemalt Somme'i lahingus 1916. aasta septembris. Ülejäänud sõjaaja viibis ta kõnnivõimetuna sõjaväehaiglas, kannatades liikumisraskuste ja valu käes elu lõpuni. Pärast sõda asus ta tööle oma perekonnale kuuluvas raamatukirjastuses Macmillan Publishers. 1924. aastal valiti ta Stockton-on-Teesi valimisringkonnast riigi parlamenti. Ehkki 1929. aasta valimiste järel kaotas ta oma koha parlamendis, õnnestus tal see tagasi saada 1931. aastal, mil ta tegeles aktiivselt tähelepanu juhtimisega oma valimisringkonnas valitsevale kõrgele tööpuudusele. Parlamendis olles kritiseeris ta konservatiivse partei juhitud valitsuste lepituspoliitikat Saksamaa suunal. Peaminister Anthony Edeni valitsuskabinetis oli ta 1955. aastal välisminister ning aastatel 1955–1957 varakantsler.
Kui Eden 1957. aastal Suessi kriisi tagajärjel ametist tagasi astus, sai Macmillanist 10. jaanuaril Konservatiivse Partei juht ning 7. aprillist ka riigi peaminister. Macmillan toetas heaoluriigi kontseptsiooni ja segamajandust, milles mõned tööstusettevõtted oleks riigistatud ning tegutseksid tugevad ametiühingud. Keinsliku majandusteooria järgijana toetas ta nõudluse haldamiseks defitsiitset eelarvepoliitikat ja korporativistlikku poliitikat, et arendada riigisisest turgu, mis veaks eest riigimajanduse kasvu.
Välispoliitikas püüdis ta parandada Suurbritannia-USA ajaloolisi erisuhteid, mis olid Suessi kriisi (Macmillan oli olnud ka üks kriisi keskseid tegelasi) käigus tugevalt kannatada saanud. Ehkki kahe riigi vahel puhkenud Skybolti kriisi mõjutas suhteid veelgi, õnnestus Macmillanil siiski USA-st hankida hankida UGM-27 Polaris tuumarakette. Samuti sõlmiti tema juhtimisel Ameerika Ühendriikide ja Nõukogude Liiduga 1963. aasta tuumarelvade katsetamise osaline keeluleping, millega liitus hiljem veel 123 riiki. Püüdes tasakaalustada jahenenud sidemeid Ameerika Ühendriikidega, juhtis ta Suurbritannia liitumiskõnelusi Euroopa Majandusühendusega, kuid Prantsusmaa president Charles de Gaul pani brittide taotlusele veto.
Tunnustus.
1962. aastal valiti ta Londoni Kuningliku Seltsi liikmeks.
1956. aastal andis Indiana Ülikool talle õigusteaduse audoktori kraadi. Sama valdkonna audoktori kraad oli tal ka DePauw Ülikoolist (1958), Johns Hopkinsi Ülikoolist (1958) ja Cambridge'i Ülikoolist (1961).
Prince Alfred Hamlet

Prince Alfred Hamlet on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas. Linn asub Kaplinnast ligikaudu 110 km kirdes.
Asula on rajatud 1861. aastal, linnaõigused sai 1910. aastal.
Lõuna-Aafrika Vabariigi 2011. aasta rahvaloendus andmetel oli Prince Alfred Hamleti elanikest värvilisi 72,44%, mustanahalisi aafriklasi 13,45%, valgeid 13,01%, India või Aasia päritolu inimesi 0,07% ja teisi 1,01%. Afrikaani keelt pidas emakeeleks 86,77% inimestest, koosa keelt 6,58%, sotho keelt 3,83%, inglise keelt 1,66% ja tsvana keelt 0,56%.
Lior Narkis

Lior Narkis (ליאור נרקיס‎; sündinud 8. novembril 1976) on Iisraeli laulja.
2003. aasta Eurovisiooni lauluvõistlusel esindas ta Iisraeli lauluga "Milim La'Ahava".
David D’Or

David D'Or (דוד ד'אור‎‎; sündinud 2. oktoobril 1965) on Iisraeli laulja.
2004. aasta Eurovisiooni lauluvõistlusel esindas ta Iisraeli lauluga "To Believe".
Eddie Butler

Eddie Butler (אדי בטלר‎‎; sündinud 2. oktoobril 1971) on Iisraeli laulja.
2006. aasta Eurovisiooni lauluvõistlusel esindas ta Iisraeli lauluga "Ze Hazman".
Teapacks

Teapacks (tuntud ka kui Tipex) (טיפקס) on Iisraeli ansambel.
2007. aasta Eurovisiooni lauluvõistlusel esindas ta Iisraeli lauluga "Push the Button".
Mīrā ‘Awaḑ

Mīrā ‘Awaḑ (araabia keeles ميرا أنور عوض‎; heebrea keeles מירה עווד‎; sündinud 11. juunil 1975 Tel Avivis) on araablasest Iisraeli laulja.
2009. aasta Eurovisiooni lauluvõistlusel esindas ansambel koos Aẖino'am Niniiga Iisraeli lauluga "Einaiych", mis kogus finaalis 53 punkti ja saavutas 16. koha.
Alec Douglas-Home

Alexander Frederick Douglas-Home, Hirseli parun Home (2. juuli 1903 – 9. oktoober 1995) oli Suurbritannia Konservatiivse Partei poliitik, Suurbritannia peaminister 1963. aasta oktoobrist 1964. aasta oktoobrini.
Izabo

Izabo (איזבו) on Iisraeli ansambel.
2012. aasta Eurovisiooni lauluvõistlusel esindas ta Iisraeli lauluga "Time".
NGC 281

NGC 281 on emissioonudu Kassiopeia tähtkujus, mis asub Maast 9200 valgusaasta kaugusel Linnutee Perseuse harus.
Seda nimetatakse samanimelise videomängu peategelase järgi ka PacMani uduks.
NGC 281 avastas 16. novembril 1881 ameerika astronoom Edward Emerson Barnard.
H. H. Asquith

Herbert Henry Asquith, esimene Oxfordi ja Asquithi krahv (12. september 1852 Morley – 15. veebruar 1928 Sutton Courtenay), üldtuntud kui H. H. Asquith, oli Briti riigimees, Liberaalse Partei liige ja Suurbritannia peaminister aastatel 1908–1916.
Pärast Oxfordi Ülikooli Balliol College'i lõpetamist oli ta edukas karjäär barristerina. 1886. aasta juunis valiti ta Fife'i piirkonna esindajana House of Commonsisse ning 1892. aastal määras peaminister William Ewart Gladstone ta oma neljanda valitsuse siseministriks.
Asquithi juhtimisel viidi läbi ulatuslikke liberaalseid reforme. Sotsiaalhoolekandes asendati senine "laissez faire" teguviis aktiivse riikliku sekkumisega vaesuse vähendamiseks – kehtestades näiteks 1908. aastal riikliku vanaduspensioni üle 70-aastastele –, pannes seeläbi aluse tänapäevasele Suurbritannia heaoluriigile. Samuti vähendas ta peaministrina Lordide koja mõjuvõimu poliitika tegemisel.
1914. aasta augustis viis ta Suurbritannia esimesse maailmasõtta, kuid astus 1916. aasta detsembris sisepoliitiliste konfliktide tõttu tagasi. Uueks peaministriks sai Asquithi valitsuse sõjaminister David Lloyd George.
Priit Salumaa

Priit Salumaa (sündinud 11. mail 1980 Tartus) on eesti tarkvaraarendaja ja ettevõtja, avaldanud ka NAKi ridades luulet ning tegelenud fotograafiaga. Ta on Garage48 häkatonide üks eestvedajaid ning Tartu Garage48 Hubi üks asutajaid.
Koos Asko Seeba, Indrek Ulsti ja Ahti Liiniga asutas ta mobiilirakenduste arendamisega tegeleva ettevõtte Mooncascade.
Bob Martin

Bob Martin (7. juuni 1922 Krasnojarsk – 13. jaanuar 1998 Viin) oli Austria laulja.
1957. aasta Eurovisiooni lauluvõistlusel esindas ta Austriat lauluga "Wohin, kleines Pony?".
Liane Augustin

Liane Augustin (18. november 1927 Berliin – 30. aprill 1978 Viin) oli Austria laulja.
1958. aasta Eurovisiooni lauluvõistlusel esindas ta Austriat lauluga "Die ganze Welt braucht Liebe". Laul sai kaheksa punktiga viienda koha.
Ferry Graf

Ferry Graf (14. detsember 1931 Ternitz – 26. juuli 2017 Jyväskylä) oli Austria laulja.
1959. aasta Eurovisiooni lauluvõistlusel esindas ta Austriat lauluga "Der K und K Kalypso aus Wien".
1970. aastatel asus ta elama Soome.
Harry Winter

Horst Winter (24. september 1914 Beuthen – 3. detsember 2001 Viin) oli Austria laulja.
1960. aasta Eurovisiooni lauluvõistlusel esindas ta Austriat lauluga "Du hast mich so fasziniert".
Jimmy Makulis

Jimmy Makulis (kreeka keeles Τζίμης Μακούλης; 12. aprill 1935 Ateena – 28. oktoober 2007 Ateena) on Kreeka laulja.
1961. aasta Eurovisiooni lauluvõistlusel esindas ta Austriat lauluga "Sehnsucht".
Eleonore Schwarz

Eleonore Schwarz (sündinud 1936 Viinis) on Austria laulja.
1962. aasta Eurovisiooni lauluvõistlusel esindas ta Austriat lauluga "Nur in der Wiener Luft".
Carmela Corren

Carmela Corren (neiupõlvenimega Carmela Bizman; 13. veebruar 1938 Tel Aviv – 16. jaanuar 2022) oli Iisraeli laulja.
1962. aasta Eurovisiooni lauluvõistlusel esindas ta Austriat lauluga "Vielleicht geschieht ein Wunder". Laul saavutas finaalkontserdil 16 punktiga seitsmenda koha.
Peter Horton

Peter Horton (19. september 1941 Feldsberg – 22. september 2023) oli Austria laulja.
1967. aasta Eurovisiooni lauluvõistlusel esindas ta Austriat lauluga "Warum es hunderttausend Sterne gibt". Laul saavutas finaalkontserdil kahe punktiga 14. koha.
Karel Gott

Karel Gott (14. juuli 1939 Pilsen – 1. oktoober 2019 Praha ) oli Tšehhi poplaulja, keda nimetati "Tšehhi popmuusika kuningaks", "Ida-Euroopa Frank Sinatraks", "Praha kuldkõriks" ja "Tšehhi ööbikuks".
Algul õppis ta elektrikuks, hiljem aga ooperilauljaks. Tema kontserdireisid Ameerika Ühendriikides ja Lääne-Saksamaal olid menukad. 
Gott andis välja umbes 300 heliplaati, mida osteti kümneid miljoneid eksemplare. 
Tšehhid on hääletanud Gotti 42 korda riigi kõige populaarsemaks muusikuks. Gott oli üks vähestest tšehhi lauljatest, kes saavutas laia tuntuse ka väljaspool kodumaad, eriti NSV Liidus ja sotsialismimaades (sh Saksa DV-s). Ta laulis paljudes keeltes, näiteks vene, saksa ja slovaki keeles.
1968. aasta Eurovisiooni lauluvõistlusel esindas ta Austriat lauluga "Tausend Fenster", mis kogus kaks punkti ja saavutas 13. koha.
Tal oli erinevatest varasematest suhetest kaks tütart (Dominika ja Lucie). Ta abiellus oma viimase naise Ivana Macháčkovága  [ cs ] jaanuaris 2008 Las Vegases  ning neil oli kaks tütart, Charlotte (sündinud aprillis 2006) ja Nelly (sündinud mais 2008).
1990. aastatel hakkas Gott keskenduma maalimisele. Tema maalide esimene näitus toimus 1992. aastal Praha Kristus-Lapse galeriis ning tema töid on sellest ajast alates eksponeeritud Berliinis, Moskvas, Münchenis , Kölnis , Viinis ja Bratislavas . 
2015. aasta oktoobris diagnoositi Gottil lümfisõlmede vähk. 18. märtsil 2016 teatati meedias, et ta on vähist jagu saanud, kuid 2019. aasta septembris haigestus tal äge leukeemia, mille tõttu ta tühistas kõik eelseisvad esinemised ja alustas ambulatoorset ravi. Ta suri 1. oktoobril 2019 umbes kell 23.30 oma kodus Bertramkas, 80-aastaselt, perekonna keskel  ja tema surmast teatati järgmisel hommikul. 
Kõik Tšehhi Vabariigi suuremad telejaamad näitasid oma programmides värskeid uudiseid ja mälestussaateid ning samuti kohandasid oma saatekavasid Tšehhi Raadio ja Raadio Impuls. Valitsus kiitis 2. oktoobril toimunud erakorralisel koosolekul heaks riiklikud matused ja kuulutas matusepäeva riiklikuks leinapäevaks. Päev hiljem võttis peaminister Andrej Babiš riiklike matuste ettepaneku tagasi, öeldes, et need peaksid olema ainult riiklike auavaldustega matused, nagu Otakar Motejli puhul 2010. aastal. Lány presidendilossis heisati presidendilipud leina märgiks poolde masti, kuid endise proto-metsamehe Jindřich Forejti sõnul rikkus see Tšehhi Vabariigi riiklike sümbolite kasutamise seadust. [ "viide puudub" ]
Avalik mälestustseremoonia toimus reedel, 11. oktoobril 2019 kell 8.00 Praha Žofíni palees . Gotti fännid saabusid Tšehhi Vabariigist ja Saksamaalt ning ootasid mitu tundi viiekilomeetrises järjekorras palee ees. Tseremoonia lõppes südaööl, mil umbes 49 000 leinajat olid tema kirstu juures austust avaldanud. Riiklike auavaldustega matusemissa toimus Püha Vituse katedraalis laupäeval, 12. oktoobril Praha peapiiskopi kardinal Dominik Duka juhtimisel . Samal päeval kuulutati välja riiklik leinapäev. Reekviemi külaliste hulgas olid paljud kuulsad Tšehhi lauljad, näitlejad ja sportlased, samuti president Miloš Zeman ja peaminister Babiš.
Marianne Mendt

Marianne Mendt (sünninimi Marianne Krupicka; sündinud 14. juulil 1939 Viinis) on Austria laulja. 
1971. aasta Eurovisiooni lauluvõistlusel esindas ta Austriat lauluga "Musik", mis saavutas 16. koha.
Milestones

Milestones on Austria ansambel.
1972. aasta Eurovisiooni lauluvõistlusel esindas ta Austriat lauluga "Falter im Wind".
Waterloo &amp; Robinson

Waterloo &amp; Robinson on Austria ansambel, mille moodustavad Johann Kreuzmayr ja Josef Krassnitzer.
1976. aasta Eurovisiooni lauluvõistlusel Haagis esindas ansambel Austriat lauluga "My Little World" ja saavutas 5. koha.
Schmetterlinge

Schmetterlinge on Austria ansambel.
1977. aasta Eurovisiooni lauluvõistlusel esindas ta Austriat lauluga "Boom Boom Boomerang".
Springtime

Springtime oli Austria ansambel.
1978. aasta Eurovisiooni lauluvõistlusel esindas ta Austriat lauluga "Mrs. Caroline Robinson", mis kogus 14 punkti ja saavutas 15. koha.
Christina Simon

Christina Simon (sünninimi Christina Ganahl; tuntud ka nimega Ina Wolf; sündinud 9. oktoobril 1954 Lochaus Vorarlbergi liidumaal) on Austria laulja.
1979. aasta Eurovisiooni lauluvõistlusel esindas ta Austriat lauluga "Heute in Jerusalem".
Blue Danube

Blue Danube oli Austria ansambel.
Ansamblisse kuulusid Marty Brem, Wolfgang 'Marc' Berry, Sylvia Schramm, Rena Mauris ja Wolfgang Weiss.
1980. aasta Eurovisiooni lauluvõistlusel Haagis esindas ansambel Austriat lauluga "Du bist Musik" ja saavutas 8. koha.
Intercontinental Cup

Intercontinental Cup on 1960–2004 toimunud rahvusvaheline jalgpalliturniir. Seda peetakse jalgpalliklubide maailmameistrivõistluste eelkäijaks. Alates 2017. aastast on selle võitnud klubid maailmameistrid.
Paide KEK

Paide KEK (1959–1963 Paide Rajooni Kolhoosidevaheline Ehituskontor, 1963–1992 Paide Kolhooside Ehituskontor) oli Eesti Kolhoosiehituse süsteemi kuulunud ehitusettevõte. 
Paide KEK asutati 1959. aastal, keskus asus Mäos. Paide KEK ehitas palju tootmis-, teenindus- ja ühiskondlikke hooneid Paide rajoonis. 
Paide KEK-i haldus- ja tootmishooned Mäos projekteerisid arhitektid Toomas Rein ja Jüri Okas. Toomas Reinu projekteeritud Paide KEK-i administratiivhoone valmis 1974. aastal.
1992. aastal EKE süsteemi kuulunud KEK-id, sealhulgas Paide KEK, esmalt taasriigistati ja seejärel erastati. Paide KEK reorganiseeriti aktsiaseltsiks AS Paide KEK. 
2004. aastal muudeti AS Paide KEK-i ärinime, uus ärinimi on Mäo Invest AS.
Mäo Invest AS tegeleb kinnisvara halduse, arenduse ja üürileandmisega Mäo tööstuskülas, kus neile kuulub 32 ha maad (sealhulgas endise Mäo mõisa maad) ja hooneid. Tööstuskülas endise Paide KEK-i haldus- ja tootmishoonetes tegutsevad aknatootmisettevõte AS Viking Window ja OÜ Mäo Grill (Sämmi Grill).
Sljapjanka

Slapianka (vene keeles "Slepjanka", transkribeerituna Sljapjanka) on Minski linnaosa, mis asub linna idaosas Partyzanski rajooni territooriumil. Linnaosa ühendavad ülejäänud linnaga trollibussid ja elektrirongid. 
Ajalugu.
Slapianka nime on kasutatud juba XVI sajandil. Slapianka mõis läks XVIII sajandil Wańkowiczite valdusse. Aleksander Wańkowicz jagas mõisa oma kahe poja vahel. Linnaosa on kujunenud Małaja Slapianka mõisa ja selle juures asunud küla kohale, mis läks noorema poja Melchior Wańkowiczi valdusse, vanema poja omandisse läks aga Vialikaja Slapianka mõis. Järgmiseks omanikuks oli kunstnik Walenty Wańkowicz, kes kasvas üles Slapiankas ja rajas sinna ka ühe oma ateljee. Järgmine omanik oli Jan Edward Wańkowicz, kes võttis osa jaanuariülestõusust. Kui ülestõus lüüa sai, emigreerus Jan, tema Slapianka valdused aga konfiskeeriti ja neist sai riigimõis. 
1917. aastal oli külas 249 elanikku, mõisas aga 53 elanikku. Aastal 1934 asutati külas sovhoos. Aastal 1949 arvati küla ja Moskva–Varssavi raudtee vahelised alad Minski koosseisu ning sinna hakati rajama Minski Traktoritehase tööliste tarbeks individuaalelamuid (toona loeti seda osaks Traktoritehase linnakust). Küla ise arvati Minski koosseisu aastal 1959. Tänapäevaks on nii küla kui ka mõisakompleksi kuulunud hooned lammutatud.
2027. aastal on plaanitud valmis saada Slapianka metroojaam, mis hakkab teenindama ka Vialikaja Slapianka linnaosa.
No Man's Land

Eikellegimaa (inglise keeles No Man‘s Land, korni keeles Tir heb Perghen) on küla Suurbritannias Inglismaal Cornwalli krahvkonna kaguosas, umbes 3 km kaugusel Looe'st kirdes.
Kiievi Žuljanõ lennujaam

Igor Sikorskõi nimeline Kiievi rahvusvaheline lennujaam (ukraina keeles Міжнародний аеропорт «Київ» імені Ігоря Сікорського), mille teine nimi on Kiievi-Žuljanõ lennujaam (ukraina keeles Аеропорт «Київ-Жуляни») (IATA: IEV, ICAO: UKKK) on üks kahest Ukraina pealinna Kiievi lennujaamast, teine on Kiievi Borõspili lennujaam. 
Üldandmed.
Selle omanik on ärimees Vassõl Hmelnõtskõi ja see asub Žuljanõ lähedal, umbes 7 km Kiievi kesklinnast.
Mossi-Rygge lennujaam

Rygge-Mossi lennujaam (norra keeles "Moss Lufthavn, Rygge"; IATA: RYG, ICAO: ENRY) oli rahvusvaheline lennujaam Rygges. Ta teenindas Mossi, Oslot ja Ida-Norrat.
Paphose rahvusvaheline lennujaam

Paphose rahvusvaheline lennujaam (kreeka keeles Διεθνής Αερολιμένας Πάφου; türgi keeles "Baf Uluslararası Havaalanı"; IATA: PFO, ICAO: LCPH) on Küprose tsiviil- ja militaarlennujaam, mis asub 6,5 km kaugusel Paphose linnast. See on riigi suuruselt teine lennujaam Larnaca rahvusvahelise lennujaama järel.
Hamadi rahvusvaheline lennujaam

Hamadi rahvusvaheline lennujaam (IATA: DOH, ICAO: OTHH) (araabia keeles: مطار حمد الدولي, Maṭâr Ḥamad al-Duwalī) on Katari pealinnas Dohas asuv rahvusvaheline lennujaam. 
See asendas endise Doha rahvusvahelise lennujaama, Katari peamise lennujaama. Hamadi rahvusvaheline lennujaam on Qatar Airwaysi kodulennujaam.
Qatar Airways alustab 2018. või 2019. aastal lende Tallinna ja Doha vahel. Qatar Airways tegi teatavaks lennuliini ITB Berlin 2018 turismimessil.
Adelaide'i lennujaam

Adelaide'i lennujaam (IATA: ADL, ICAO: YPAD) on Lõuna-Austraalias Adelaide'is asuv peamine lennujaam. 
See on reisijate rohkuselt Austraalia viies lennujaam, mis teenindas 30. juunil 2017 lõppenud majandusaastal enam kui kaheksat miljonit reisijat. Lennujaam asub West Beachi lähedal, kesklinnast ligikaudu 6 km lääne pool. Samuti nimetati see aastatel 2006, 2009 ja 2011 Austraalia parimaks pealinna lennujaamaks. Adelaide´i lennujaam on ka Qantase kodulennujaam.
Ülevi Eljand

Ülevi Eljand (1. oktoober 1947 Valga – 29. oktoober 2023) oli eesti arhitekt ja graafik.
Elukäik.
Ülevi Eljand sündis õpetajate Adelbert ja Elfriede Eljandi peres. Lõpetas 1966. aastal Jõgeva Laste Muusikakooli ja Jõgeva Keskkooli. Õppis aastatel 1966–1971 Eesti NSV Riiklikus Kunstiinstituudis arhitektuuri eriala. 
Töötas aastatel 1972–1990 arhitektina EKE Projektis ja 1991–1992 Soomes. 
1993–2005 töötas peaarhitektina Valga Linnavalitsuses ja 2005–2017 Võru Linnavalitsuses. 
1997–1999 konsulteeris arhitektuuriküsimustes Otepää Linnavalitsust.
Liikmesus.
Ülevi Eljand oli Eesti Arhitektide Liidu liige, kuulunud ka selle eestseisusse.
Isiklikku.
Tema esimene abikaasa Karin Tislar on tekstiilikunstnik, poeg Olavi Eljand elab ja töötab Pärnus. Teine abikaasa Elle Kalmo (Eljand) laulis ansamblis MERL, tütar Kristiina (Eljand) Roosimaa on disainer, elab ja töötab Torontos.
East Midlandsi lennujaam

East Midlandsi lennujaam (IATA: EMA, ICAO: EGNX) on rahvusvaheline lennujaam Inglismaal East Midlandsis.
Fraktuur

 
Fraktuur on gooti kirjade hulka kuuluv hiline kirjastiil, mis kujunes välja 16. sajandil Saksamaal ja oli trükikirjana kasutusel peamiselt Põhja-Euroopas (sh Eestis ja Lätis), eriti Saksa kultuuripiirkonnas 19.–20. sajandini. Fraktuuri iseloomustavad rombikujulised postiotsad ja ümarvormid, mille kaare üks pool on ümar, teine murtud.
Välislingid.
Fraktur. - Typolexikon 2001
Harald Arman

Harald Arman (22. mai 1910 Tallinn – 13. oktoober 1965 Tallinn) oli eesti arhitekt, planeerija ja ametnik, Eesti NSV Teaduste Akadeemia liige (alates 1946. aastast).
Ta lõpetas 1928. aastal Tallinna Peetri Reaalkooli ja 1933. aastal Tallinna Tehnikumi arhitektuuriharu. Aastatel 1935–1937 töötas ta Tallinnas Eesti Tarvitajateühisuste Keskühisuse arhitektuuribüroos, 1937–1940 linnavalitsuse arhitektuurijaoskonnas ja 1940–1941 asejuhatajana projekteerimistrustis. Aastatel 1941–1944 oli ta Punaarmees.
Arman oli eesti arhitektuuri peamine sovetiseerija, kes omas administratiivvõimu, juhatades Tallinnas aastatel 1944–1955 Arhitektuuri Valitsust ja 1955–1964 Ehituse ja Arhitektuuri Komiteed, kuid ka projekteeris kesksed linnaehituslikud sõlmed ja esindushooned. 
Aastatel 1948–1955 õpetas ta Tallinna Polütehnilises Instituudis ja Eesti NSV Riiklikus Kunstiinstituudis. 
Aastal 1934 oli ta Eesti Arhitektide Ühingu ja Insenerikoja liige, 1945 Eesti Nõukogude Arhitektide Liidu asutajaliige. 1946. aastal määrati ta Eesti NSV Teaduste Akadeemia ja 1950. aastal NSV Liidu Arhitektuuriakadeemia korrespondentliikmeks. Arman pälvis 1960. aastal Eesti NSV teenelise kunstitegelase aunimetuse.
Sõjaeelne looming.
Arman töötas välja ETK-s koos Salme Liiveriga maakaupluste ja nende sisustuse funktsionalistlikke lahendusi. Ta projekteeris Tallinnas funktsionalistlikud elamud Vambola 6 (1937, taastati pärast sõda, lammutati 1990. aastatel) ja Puhke 4 (1939). Koos Ott Puuraidiga projekteeris ta ehitusühingu Oma Pere mitmeti uuendusliku luksuskorteritega elamu Tallinnas Roosikrantsi 8b. Dolomiitfassaadi ehib August Vommi reljeef "Perekond". Herbert Johansoni käe all projekteeris ta Kopli algkooli (1940–1950, nüüd Tallinna Kunstigümnaasium).
Isiklikku.
Tema õde oli näitleja Reet Aarma.
Gaasbensiin

Gaasbensiin on nafta, naftakõrvalgaasi ja tahkekütuste töötlemisel tekkiv lenduvate süsivesinike segu, mis tavalisel rõhul ja temperatuuril ei kondenseeru.
Gaasbensiin koosneb molekulis peamiselt viit, vähemal määral nelja ja kuut süsinikuaatomit sisaldavaist süsivesinikest ning mitmesugustest lisanditest. Eesti põlevkivi töötlemisel kamberahjus tekib gaas, mille põhikomponendid on benseen ja tolueen. Gaasi eraldamiseks töödeldavast gaasisegust rakendatakse absorptsiooni, adsorptsiooni, komprimeerimist, süvajahutamist või nende meedotite kombinatsioone. Gaasist saadakse keemiliseks sünteesiks vajalikke individuaalseid süsivesinikke ning seda lisatakse mootorikütusele.
Montagu

Montagu on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Langebergi vallas.
Linn on saanud nime Kapi koloonia sekretäri John Montagu (1797–1853) järgi.
Lõuna-Aafrika Vabariigi 2011. aasta rahvaloenduse andmetel oli Montagu elanikest värvilisi 75,67%, valgeid 16,39%, mustanahalisi aafriklasi 6,42%, India või Aasia päritolu inimesi 0,55% ja teisi 0,98%. Afrikaani keelt pidas emakeeleks 91,19%, inglise keelt 5,46% ja koosa keelt 1,46%.
Linnast mõne kilomeetri kaugusel asub 1266 meetri kõrgune Bloupunti mägi.
Organitsism

Organitsism on vaade, mis kasutab süsteemi mudelina orgaanilist tervikut või elavat organismi, kas kaudselt või sõna otseses mõttes. See on holistlik vaade. Organitsism on oluline traditsioon loodusfilosoofia ajaloos, kus see on oponeerinud reduktsionismi ja mehhanitsismiga, 17. sajandist saati. Organitsismi õitseaeg oli Saksamaa romantismi periood. 
Tänapäeva bioloogias on organitsism lähenemine, mis rõhutab organiseerimis poolt (eriti ise organiseerivaid korraldusi) organismidel, mitte struktuuri. John Scott Haldane oli esimene bioloog, kes kasutas seda terminit oma filosoofiliste vaadete kirjeldamiseks aastal 1917. Organitsism kujunes 1930. aastail lahendusena mehhanitsismi-vitalismi vaidlusele.
Mess (Austria ansambel)

Mess oli Austria ansambel, mis 1982. aasta Eurovisiooni lauluvõistlusel esindas Austriat lauluga "Sonntag". 
Ansamblisse kuulusid Michael Scheickl (esinejanimega Fritz) ja Elisabeth Engstler.
Marty Brem

Marty Brem (kodanikunimi Martin Brem; sündinud 23. aprillil 1959) on Austria laulja.
1981. aasta Eurovisiooni lauluvõistlusel esindas ta Austriat lauluga "Wenn du da bist".
Westend

Westend oli Austria ansambel.
1983. aasta Eurovisiooni lauluvõistlusel esindas ansambel Austriat lauluga "Hurricane".
Anita Wagner

Anita Wagner (sündinud 22. detsembril 1960) on Austria laulja.
1984. aasta Eurovisiooni lauluvõistlusel esindas ta Austriat lauluga "Einfach weg".
Timna Brauer

Timna Brauer (heebrea keeles תימנה בראואר; sündinud 1. mail 1961 Viinis) on Austria ja Iisraeli laulja ja laulukirjutaja.
1984. aasta Eurovisiooni lauluvõistlusel esindas ta Austriat lauluga "Die Zeit ist einsam". Laul sai finaalkontserdil 12 punktiga 18. koha.
Gary Lux

Gary Lux (sündinud 26. jaanuaril 1959 Kingstonis Ontario provintsis) on Austria laulja.
1985. aasta Eurovisiooni lauluvõistlusel esindas ta Austriat lauluga "Kinder dieser Welt" ja 1987. aastal lauluga "Nur noch Gefühl".
Frankfurt-Hahni lennujaam

Frankfurt-Hahni lennujaam (saksa: "Flughafen Frankfurt-Hahn", IATA: HHN, ICAO: EDFH) on rahvusvaheline lennujaam, mis asub 10 km kaugusel Kirchbergi linnast. Lennujaam muutis nime Hahnist Frankfurt-Hahniks samal ajal, kui Ryanair hakkas sealt lendama. Frankfurdi-Hahni lennujaam teenindas 2017. aastal 2,47 miljonit reisijat.
Wilfried Scheutz

Wilfried Scheutz (24. juuni 1950 – 16. juuli 2017) oli Austria laulja.
1988. aasta Eurovisiooni lauluvõistlusel esindas ta Austriat lauluga "Lisa Mona Lisa".
Hannoveri lennujaam

Hannoveri lennujaam (IATA: HAJ, ICAO: EDDV) – nimetatakse ka Hannover-Langenhageniks – on Hannoveri rahvusvaheline lennujaam. See on üheksas suurim lennujaam Saksamaal ja asub Langenhagenis, Hannoveri kesklinnast 11 km põhja pool. Lennujaam pakub lende Euroopa suurlinnade ja vaba aja veetmise sihtkohtadesse ning on kodulennujaamaks Eurowingsile, Condorile, SunExpress Deutschlandile ja TUIfly'ile.
Thomas Forstner

Thomas Forstner (sündinud 3. detsembril 1969) on Austria laulja.
1989. aasta Eurovisiooni lauluvõistlusel esindas ta Austriat lauluga "Nur ein Lied" ja 1991. aastal lauluga "Venedig im Regen".
Simone Stelzer

Simone Stelzer (sündinud 1. oktoobril 1969) on Austria laulja.
1990. aasta Eurovisiooni lauluvõistlusel esindas ta Austriat lauluga "Keine Mauern mehr".
Tony Wegas

Tony Wegas (õieti Anton Hans Sarközi; sündinud 3. märtsil 1965) on Austria laulja ja seriaalinäitleja.
1992. aasta Eurovisiooni lauluvõistlusel esindas ta Austriat lauluga "Zusammen geh'n" ja 1993. aastal lauluga "Maria Magdalena".
Petra Frey

Petra Frey (kodanikunimega Petra Kauch; sündinud 28. juunil 1978) on Austria laulja.
1994. aasta Eurovisiooni lauluvõistlusel esindas ta Austriat lauluga "Für den Frieden der Welt".
Stella Jones

Stella Jones (sündinud 1971) on Austria laulja.
1995. aasta Eurovisiooni lauluvõistlusel esindas ta Austriat lauluga "Die Welt dreht sich verkehrt".
George Nussbaumer

George Nussbaumer (sündinud 23. mail 1963 Dornbirnis) on Austria laulja.
1996. aasta Eurovisiooni lauluvõistlusel esindas ta Austriat lauluga "Weil's dr guat got", mis kogus 68 punkti ja saavutas 10. koha. Nussbaumer on pime, kuid sellele vaatamata annab sageli kontserte.
Bettina Soriat

Bettina Soriat (sündinud 16. märtsil 1967) on Austria laulja.
1997. aasta Eurovisiooni lauluvõistlusel esindas ta Austriat lauluga "One Step".
Bobbie Singer

Bobbie Singer (sünninimega Tina Schosser; 22. veebruaril 1981 Linzis) on Austria laulja.
1999. aasta Eurovisiooni lauluvõistlusel esindas ta Austriat lauluga "Reflection" ning pälvis 10. koha.
Manuel Ortega

Manuel Ortega (sünninimi Manuel Hanke; sündinud 8. aprillil 1980) on Austria laulja.
2002. aasta Eurovisiooni lauluvõistlusel esindas ta Austriat lauluga "Say a Word".
Alf Poier

Alf Poier (sündinud 22. veebruaril 1967) on Austria laulja ja koomik.
2003. aasta Eurovisiooni lauluvõistlusel esindas ta Austriat lauluga "Weil der Mensch zählt".
Tie Break

Tie Break on Austria ansambel.
2004. aasta Eurovisiooni lauluvõistlusel esindas ta Austriat lauluga "Du bist".
The Rounder Girls

The Rounder Girls on Austria ansambel.
2000. aasta Eurovisiooni lauluvõistlusel esindas ta Austriat lauluga "All to You".
Global Kryner

Global Kryner on Austria ansambel.
2005. aasta Eurovisiooni lauluvõistlusel esindas ansambel Austriat lauluga "Y así", mis kogus poolfinaalis 30 punkti ja finaali edasi ei pääsenud.
Trackshittaz

Trackshittaz oli Austria hiphopansambel, mis tegutses aastatel 2010–2015.
2012. aasta Eurovisiooni lauluvõistlusel esindas ta Austriat lauluga "Woki mit deim Popo".
The Makemakes

The Makemakes on Austria ansambel.
2015. aasta Eurovisiooni lauluvõistlusel esindas ta Austriat lauluga "I Am Yours".
Walter Andreas Schwarz

Walter Andreas Schwarz (2. juuni 1913 Aschersleben – 1. aprill 1992 Heidelberg) oli Saksamaa laulja.
1956. aasta Eurovisiooni lauluvõistlusel esindas ta Saksamaas lauluga "Im Wartesaal zum großen Glück".
Schattwald

Schattwald on vald ("Gemeinde") Austrias Tirooli liidumaal Reutte ringkonnas. Vald asub 1072 m kõrgusel merepinnast. Valla pindala on 16,1 km², 1. jaanuaril 2016 elas seal 425 inimest.
Turism.
Schattwaldis asub Wannenjochi mägimaja, mis on turismikeskus, kust avaneb vaade allpool asuvale suusaorule.
Stanzach

Stanzach on vald ("Gemeinde") Austrias Tirooli liidumaal Reutte ringkonnas. Vald asub 939 m kõrgusel merepinnast. Valla pindala on 31,85 km², 1. jaanuaril 2016 elas seal 441 inimest.
Stanzach asub Namlosi orusuus Lechi orus.
Freddy Quinn

Freddy Quinn (sünninimi Franz Eugen Helmut Manfred Nidl; sündinud 27. septembril 1931) on Austria laulja.
1956. aasta Eurovisiooni lauluvõistlusel esindas ta Saksamaad lauluga "So geht das jede Nacht".
Margot Hielscher

Margot Marie Else Hielscher (29. september 1919 Berliin – 20. august 2017 München) oli Saksamaa laulja.
1957. aasta Eurovisiooni lauluvõistlusel esindas ta Saksamaad lauluga "Telefon, Telefon", mis saavutas 4. koha ja 1958. aastal lauluga "Für zwei Groschen Musik", mis jäi 7. kohale.
De Doorns

De Doorns on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas.
Asula on tekkinud 1725. aastal rajatud farmi maadele, linnaõigused sai 1951. aastal.
Lõuna-Aafrika Vabariigi 2011. aasta rahvaloenduse andmetel oli De Doorns elanikest värvilisi 51,5%, mustanahalisi aafriklasi 40,0%, valgeid 6,0%, India või Aasia päritolu inimesi 0,6% ja teisi 1,9%. Afrikaani keelt pidas emakeeleks 64,0%, koosa keelt 25,2%, sotho keelt 3,7%, inglise keelt 2,5% ja teisi keeli 4,5%.
Kessler-Zwillinge

Alice ja Ellen Kessler (õieti Kaessler; 20. august 1936 Nerchau, Saksimaa, Saksamaa – 17. november 2025 Grünwald) olid saksa lauljad, tantsijad, näitlejad ja meelelahutajad. Nad esinesid koos ning olid tuntud kui Kessler-Zwillinge 'kaksikud Kesslerid' (itaalia keeles "Gemelle Kessler", inglise keeles "The Kessler Twins"). Pikka aega nimetati neid maailma kauneimateks naisteks. Peale Saksamaa esinesid nad Itaalias, Prantsusmaal ja USAs.
1959. aasta Eurovisiooni lauluvõistlusel esindasid nad Saksamaad lauluga "Heute Abend wollen wir tanzen geh'n" ja saavutasid 8. koha.
Nad mängisid mitmetes telesarjades ja filmides.
1987. aastal pälvisid nad Saksamaa Liitvabariigi teeneteordeni.
Nad mõlemad lahkusid elust abistatud enesetapu abil Grünwaldis 17. novembril 2025.
Wyn Hoop

Wyn Hoop (sünninimi Winfried Lüssenhop; sündinud 29. mail 1936 Hannoveris) on Saksamaa laulja.
1950. aastatel laulis ta džässansamblis Capitellos ja pärast ansambli laialiminekut sooloartistina esmalt esinejanime Fred Lyssen ja hiljem Wyn Hoop all.
1960. aasta Eurovisiooni lauluvõistlusel esindas ta Saksamaad lauluga "Bonne nuit ma chérie" (mis hoolimata prantsuskeelsest pealkirjast oli saksa keeles). Laul jäi 13 võistlja seas jagama 4. kohta.
Pärast lauljakarjääri on ta koos abikaasaga tegelenud purjetamise ja reisimisega seotud artiklite ja raamatute väljaandmisega.
Cornelia Froboess

Cornelia Froboess (sündinud 28. oktoobril 1943) on Saksamaa laulja.
1962. aasta Eurovisiooni lauluvõistlusel esindas ta Saksamaad lauluga "Zwei kleine Italiener".
Steeg (Tirool)

Steeg on vald ("Gemeinde") Austrias Tirooli liidumaal Reutte ringkonnas. Vald asub 1122 m kõrgusel merepinnast. Valla pindala on 68 km², 1. jaanuaril 2016 elas seal 669 inimest.
Steeg asub Vorarlbergi liidumaa piiril Tirooli lääneservas.
Heidi Brühl

Heidi Rosemarie Brühl (30. jaanuar 1942 München – 8. juuni 1991 Starnberg) oli Saksamaa laulja.
1963. aasta Eurovisiooni lauluvõistlusel esindas ta Saksamaad lauluga "Marcel", mis kogus 5 punkti ja saavutas 9. koha.
Nora Nova

Ahinora Kumanova (bulgaaria keeles Ахинора Куманова; esinejanimega Nora Nova, Нора Нова; 8. mai 1928 – 9. veebruar 2022) oli Bulgaaria laulja.
1964. aasta Eurovisiooni lauluvõistlusel esindas ta Saksamaad lauluga "Man gewöhnt sich so schnell an das Schöne".
Marek Maďarič

Marek Maďarič (sündinud 23. märtsil 1966 Bratislavas) on Slovakkia lavastaja ja poliitik, ta kuulub sotsiaaldemokraatlikku erakonda SMER. Ta oli 23. märtsist 2016 kuni 28. veebruarini 2018 Slovakkia kultuuriminister.
Ta õppis aastatel 1984–1989 Kujutava Kunsti Kõrgkoolis Bratislavas, mille lõpetas kino- ja teledramaturgia ja stsenaristika erialal.
Isiklikku.
Marek Maďarič on abielus, tema abikaasa Zuzana on arst.
Ulla Wiesner

Ulla Wiesner (sündinud 12. detsembril 1940) on Saksamaa laulja.
1965. aasta Eurovisiooni lauluvõistlusel esindas ta Saksamaad lauluga "Paradies, wo bist du?"
Margot Eskens

Margot Eskens (12. august 1939 Düren – 29. juuli 2022 Austria) oli Saksamaa laulja.
Tema kõige populaarsem periood jäi 1950. aastate keskpaigast 1960. aastate keskpaigani. Tema suurim hitt oli "Cindy, Oh Cindy", mis oli 1957. aastal Saksamaa singlite edetabelis mitu nädalat esikohal.
1966. aasta Eurovisiooni lauluvõistlusel esindas ta Saksamaad lauluga "Die Zeiger der Uhr", jäädes seitsme punktiga jagama seitsmendat kohta.
Inge Brück

Inge Brück (12. oktoober 1936 Mannheim – 8. september 2025 Meschede) oli Saksamaa laulja.
1967. aasta Eurovisiooni lauluvõistlusel esindas ta Saksamaad lauluga "Anouschka".
Wencke Myhre

Wenche Synnøve Myhre (ka Wencke Myhre; sündinud 15. veebruaril 1947) on norra laulja.
1968. aasta Eurovisiooni lauluvõistlusel esindas ta Saksamaad lauluga "Ein Hoch der Liebe".
Katja Ebstein

Katja Ebstein (kodanikunimega Karin Ilse Überall; sündinud 9. märtsil 1945) on Saksamaa laulja.
1970. aasta Eurovisiooni lauluvõistlusel esindas ta Saksamaad lauluga "Wunder gibt es immer wieder", 1971. aastal lauluga "Diese Welt" ja 1980. aastal lauluga "Theater".
Tannheim (Tirool)

Tannheim on vald ("Gemeinde") Austrias Tirooli liidumaal Reutte ringkonnas. Vald asub 1097 m kõrgusel merepinnast. Valla pindala on 51,3 km², 1. jaanuaril 2016 elas seal 1058 inimest.
Tannheim on peamine linn Tannheimi orus, millest voolab läbi Vils.
Cindy &amp; Bert

Cindy &amp; Bert on Saksamaa ansambel.
1974. aasta Eurovisiooni lauluvõistlusel esindas ansambel Saksamaad lauluga "Die Sommermelodie".
Joy Fleming

Joy Fleming (15. november 1944 – 27. september 2017) oli Saksamaa laulja.
1970. aasta Eurovisiooni lauluvõistlusel esindas ta Saksamaad lauluga "Ein Lied kann eine Brücke sein".
Vils (Tirool)

Vils on vald ("Gemeinde") Austrias Tirooli liidumaal Reutte ringkonnas. Vald asub 826 m kõrgusel merepinnast. Valla pindala on 30,77 km², 1. jaanuaril 2016 elas seal 1506 inimest.
Vils piirneb Saksamaa ja Baieriga. Varsti pärast linna läbimist voolab Vilsi jõgi Lechi jõkke.
Maskoŭski rajoon

Maskoŭski rajoon on 2. järgu haldusüksus (rajoon) Minski linna koosseisus Valgevenes. Rajooni pindala on 30 km². 2015. aasta seisuga elas seal 284 531 inimest. Elanikest on 82 % valgevenelased, 14 % venelased ja 2 % ukrainlased. 74,7 % elanike emakeeleks on valgevene keel, koduse keelena kasutab 71,9 % rajooni elanikest vene keelt.
Rajoon loodi aastal 1977. Täitevkomitee hoone asub aadressil пр. Дзяржынскага 10, rajooni juhib Andrej Žajłovič.
Rajooni territooriumile jäävad nii Valgevene parlamendihoone kui ka Minski linna täitevkomitee hoone. Seal asuvad Valgevene Riiklik Ülikool, Valgevene riiklik meditsiiniülikool ja Maksim Tanki nimeline Valgevene riiklik pedagoogikaülikool. Teatritest jäävad sinna Valgevene riiklik muusikateater ja Maksim Gorki nimeline riiklik akadeemiline draamateater. Tähtsaim tööstusettevõte on ravimeid valmistav firma Biełmiedpreparaty. Rajoonis asub ka vangla nimega Piščała loss, tähtis arhitektuurimälestis on veel Püha Siimeoni ja Helena kirik ehk Punane kirik.
Rajooni territooriumile jäävad sellised linnaosad nagu Paŭdniovy Zachad, Malinaŭka, Brylevičy, Hrušaŭka ja Michałova.
The Les Humphries Singers

The Les Humphries Singers oli Saksamaa ansambel, mis tegutses aastatel 1969–1980.
1976. aasta Eurovisiooni lauluvõistlusel esindas ansambel Saksamaad lauluga "Sing Sang Song", mis kogus 12 punkti ja saavutas 15. koha.
Silver Convention

Silver Convention on Saksamaa ansambel.
1977. aasta Eurovisiooni lauluvõistlusel esindas ansambel Saksamaad lauluga "Telegram".
Dschinghis Khan

Dschinghis Khan on Saksamaa ansambel.
1979. aasta Eurovisiooni lauluvõistlusel esindas ansambel Lääne-Saksamaad Ralph Siegeli lauluga "Dschinghis Khan".
Lena Valaitis

Lena Valaitis (sündinud 7. septembril 1943) on Saksamaa laulja. 
1981. aasta Eurovisiooni lauluvõistlusel esindas ta Saksamaad lauluga "Johnny Blue".
Tauli

Tauli on eesti perekonnanimi.
Nimede eestistamisel määrati Tauli uueks perekonnanimeks isikutele, kelle perekonnanimi oli Pois ja Poismann. Valter-Evald Tauli palvel kanti Tauli perekonnanimede kaitseregistrisse nr. 122 all (Siseministeeriumi teadaanne 3. juulist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Nicole (Saksa laulja)

Nicole (õieti Nicole Seibert; neiupõlvenimega Nicole Hohloch; sündinud 25. oktoobril 1964 Saarbrückenis) on Saksamaa laulja.
1982. aasta Eurovisiooni lauluvõistlusel esindas ta Lääne-Saksamaad Ralph Siegeli lauluga "Ein bißchen Frieden" (ingliskeelse pealkirjaga "A Little Peace"; eesti keeles tuntud pealkirjaga "Et oleks rahu") ja võitis selle võistluse.
Hoffmann und Hoffmann

Hoffmann und Hoffmann oli Saksamaa ansambel.
1983. aasta Eurovisiooni lauluvõistlusel esindas ansambel Saksamaad lauluga "Rücksicht", mis kogus 94 punkti ja saavutas viienda koha.
Tavast (perekonnanimi)

Tavast on eesti perekonnanimi.
Perekonnanime Tavast (Tawast) on pandud Oisu mõisas Türi kihelkonnas Järvamaal ja Paslepa mõisas Noarootsi kihelkonnas Läänemaal. Roman Tavasti palvel kanti Tavast perekonnanimede kaitseregistrisse nr. 312 all (Siseministeeriumi teadaanne 11. veebruarist 1937).
2017. aasta 1. jaanuari seisuga on perekonnanimi Tavast Eestis 11 mehel ja 6 naisel.
Teliste

Teliste on eesti perekonnanimi.
Nimede eestistamisel määrati Teliste uueks perekonnanimeks isikutele, kelle perekonnanimi oli Teisenroth (1935. aastal Tallinnas). Nikolai Teliste palvel kanti Teliste perekonnanimede kaitseregistrisse nr. 156 all (Siseministeeriumi teadaanne 20. septembrist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Wind

Wind on Saksamaa ansambel.
1985. aasta Eurovisiooni lauluvõistlusel esindas ansambel Saksamaad lauluga "Für alle", 1987. aastal lauluga "Laß die Sonne in dein Herz" ja 1992. aastal lauluga "Träume sind für alle da".
Vorderhornbach

Vorderhornbach on vald ("Gemeinde") Austrias Tirooli liidumaal Reutte ringkonnas. Vald asub 974 m kõrgusel merepinnast. Valla pindala on 17,28 km², 1. jaanuaril 2016 elas seal 248 inimest.
Vorderhornbach asub Lechi orus Hornbachi orusuus.
Terasmäe

Terasmäe on eesti perekonnanimi.
Nimede eestistamisel määrati Terasmäe uueks perekonnanimeks isikutele, kelle perekonnanimi oli Rosa ja Staalvell. Enn Terasmäe palvel kanti Terasmäe perekonnanimede kaitseregistrisse nr. 191 all.
1. jaanuaril 2017 sellise perekonnanimega inimesi Eestis ei ela või on neid vähem kui 5.
Ingrid Peters

Ingrid Peters (sündinud 19. aprillil 1954) on Saksamaa laulja.
1986. aasta Eurovisiooni lauluvõistlusel esindas ta Saksamaad lauluga "Über die Brücke geh'n".
Tohera (perekonnanimi)

Tohera on eesti perekonnanimi.
Nimede eestistamisel määrati Tohera uueks perekonnanimeks isikutele, kelle perekonnanimi oli Toffel ja Toffer. Valdur Tohera palvel kanti Tohela perekonnanimede kaitseregistrisse nr. 391 all (Siseministeeriumi teadaanne 20. detsembrist 1939).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Maxi &amp; Chris Garden

Maxi &amp; Chris Garden on Saksamaa ansambel.
1988. aasta Eurovisiooni lauluvõistlusel esindas ansambel Saksamaad lauluga "Lied für einen Freund".